KOMMISSIONEN FOR DE EUROPÆISKE FÆLLESSKABER 
Bruxelles, den 13.04.1999 
KOM(1999) 181 endelig udg. 
98/0357 (CNS) 
Ændret forslag til 
RÅDETS AFGØRELSE 
om en fælles aktion i henhold til artikel K.3 i traktaten om Den Europæiske Union om 
indførelse af foranstaltninger vedrørende praktisk støtte i forbindelse med modtagelse^af 
flygtninge, fordrevne personer og asylansøgere og deres frivillige tilbagevenden, herunder 
nødhjælp til personer, der er flygtet på grund af den senere tids begivenheder i Kosovo 
(forelagt af Kommissionen i henhold til EF-traktatens 
artikel 189 A, stk. 2) 
BEGRUNDELSE 
Kommissionen fremsatte den 16. december 1998 et forslag om et retsgrundlag for budgetpost 
B5-803 om modtagelse af flygtninge, fordrevne personer og asylansøgere og deres frivillige 
tilbagevenden1. 
Som respons på den senere tids begivenheder i Kosovo blev der den 7. april 1999 afholdt et 
ekstraordinært møde i Rådet (retlige og indre anliggender). Formandskabets konklusion fra 
dette møde i Rådet udtaler: 
"Det (Rådet) opfordrer Kommissionen til at fremlægge et forslag, der gør det muligt om 
nødvendigt at yde finansiel bistand over Fællesskabets budget til de medlemsstater, der 
indvilger i at modtage flygtninge fra den konfliktramte region". 
Kommissionen foreslår derfor at ændre sit oprindelige forslag, så der specifikt åbnes 
mulighed for at yde nødhjælp i de medlemsstater, der modtager et betydeligt antal fordrevne 
personer, asylansøgere og flygtninge, der er flygtet fra Kosovo på grund af den senere tids 
begivenheder i denne region. Disse ændringer er fuldt ud i overensstemmelse med 
budgetbemærkningerne til budgetpost B5-803 og med rapportørens betænkning til Europa-
Parlamentets udvalg for borgerlige rettigheder om Kommissionens oprindelige forslag. 
Forslag til Rådets afgørelse om en fælles aktion vedtaget af Rådet på grundlag af artikel K.3 i traktaten om 
Den Europæiske Union om indførelse af foranstaltninger vedrørende praktisk støtte i forbindelse med 
modtagelse af flygtninge, fordrevne personer og asylansøgere og deres frivillige tilbagevenden, KOM(1998) 
733 endelig udg. 
Ændret forslag til 
RÅDETS AFGØRELSE 
om en fælles aktion i henhold til artikel K.3 i traktaten om Den Europæiske Union om 
indførelse af foranstaltninger vedrørende praktisk støtte i forbindelse med modtagelse af 
flygtninge, fordrevne personer og asylansøgere og deres frivillige tilbagevenden, herunder 
nødhjælp til personer, der er flygtet på grund af den senere tids begivenheder i Kosovo 
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel K.3, stk. 2, litra b), og 
artikel K.8, stk. 2, 
under henvisning til forslag fra Kommissionen1, 
under henvisning til udtalelse fra Europa-Parlamentet2, og 
ud fra følgende betragtninger: 
(1) I henhold til artikel K.l i traktaten om Den Europæiske Union betragtes asylpolitikken 
som et spørgsmål af fælles interesse for medlemsstaterne; 
(2) det er vigtigt at give flygtninge tilstrækkelig beskyttelse i overensstemmelse med 
medlemsstaternes fælles humanitære tradition og Geneve-konventionen af 28. juli 1951 om 
flygtninges retsstilling, som ændret ved New York-protokollen af 31. januar 1967; 
(3) medlemsstaterne har en række pligter i henhold til den europæiske konvention om 
beskyttelse af menneskerettigheder og grundlæggende frihedsrettigheder af 4. november 
1950; 
(4) det er nødvendigt at sikre passende forhold for modtagelse af asylansøgere og at lette 
adgangen til asylprocedurer, som er retfærdige og effektive, for at beskytte flygtningenes 
rettigheder; 
(5) det er nødvendigt at yde praktisk støtte for at skabe betingelser, der gør det muligt for 
flygtninge, fordrevne personer og asylansøgere, der frivilligt ønsker at vende tilbage fra 
medlemsstaterne til deres hjemland, at gøre dette; 
(5a) det kan være nødvendigt at yde nødhjælp til modtagelse i Den Europæiske Unions 
medlemsstater af fordrevne personer, asylansøgere og flygtninge, der er flygtet fra Kosovo på 
grund af de senere tids begivenheder i denne region eller som er flygtet fra andre regioner 
under lignende omstændigheder; 
(5b) det er nyttigt at fremme udveksling af god praksis og beslægtede erfaringer for at udvikle 
nye synergier, der ikke kan opnås på nationalt plan; 
(6) det er hensigtsmæssigt at finansiere foranstaltninger under denne fælles aktion over 
fællesskabsbudgettet; 
1 EFT 
2 EFT 
(7) iværksættelse af en fælles aktion vedrørende modtagelse af asylansøgere, fordrevne 
personer og flygtninge vil fremme delingen af ansvaret mellem medlemsstaterne og styrke 
samarbejdet mellem dem -
VEDTAGET DENNE FÆLLES AKTION: 
KAPITEL I 
MÅL OG PRINCIPPER FOR FORANSTALTNINGERNE 
Artikel 1 
Principper og mål for foranstaltningerne 
1. Den Europæiske Union støtter projekter og foranstaltninger i forbindelse med modtagelse 
af flygtninge, fordrevne personer og asylansøgere samt disses frivillige tilbagevenden, 
som er berettiget til finansiel støtte fra Fællesskabet. 
2. Hovedformålene med projekterne og foranstaltningerne er: 
(a) at forbedre modtagelsesforholdene for asylansøgere, fordrevne personer og 
flygtninge i EU's medlemsstater og støtte asylprocedurer, som er retfærdige, 
effektive og tilgængelige for personer, der har behov for international 
beskyttelse; 
(b) at støtte asylansøgeres, fordrevne personers og flygtninges frivillige 
tilbagevenden fra medlemsstaterne til deres hjemland og deres reintegration der. 
3. Foranstaltninger under denne fælles aktion kan også omfatte nødhjælp i medlemsstater, 
der modtager et betydeligt antal fordrevne personer, asylansøgere og flygtninge, der er 
flygtet fra Kosovo på grund af den senere tids begivenheder i denne region eller som er 
flygtet fra andre regioner under lignende omstændigheder. 
Artikel la 
Det finansielle referencebeløb for gennemførelsen af dette program for året 1999 er 15 
millioner EUR. 
Artikel 2 
Definitioner 
1.1 forbindelse med artikel 1, stk. 2, litra a), og artikel 3 i denne fælles aktion forstås ved: 
(a) "flygtninge" personer, der har opnået flygtningestatus i henhold til artikel 1 i 
konventionen om flygtninges retsstilling af 28. juli 1951, som ændret ved New 
York-protokollen af 31. januar 1967; 
(b) "fordrevne personer" personer, der har fået tilladelse til at opholde sig i en 
medlemsstat med henblik på midlertidig beskyttelse eller af exceptionelle 
humanitære årsager, og personer, der søger om tilladelse til at opholde sig i en 
medlemsstat af sådanne årsager, og som afventer en beslutning om deres status; 
(c) "asylansøgere" personer, som har anmodet om beskyttelse fra en medlemsstat 
ved at påberåbe sig flygtningestatus i henhold til artikel 1 i konventionen om 
flygtninges retsstilling af 28. juli 1951, som ændret ved New York-protokollen af 
31. januar 1967, og hvis ansøgning der endnu ikke er taget endelig stilling til. 
2.1 forbindelse med artikel 1, stk. 2, litra b), og artikel 4 i denne fælles aktion forstås ved: 
(a) "flygtninge" personer, der har opnået flygtningestatus i henhold til artikel 1 i 
konventionen om flygtninges retsstilling af 28. juli 1951, som ændret ved New 
York-protokollen af 31. januar 1967; 
(b) "fordrevne personer" personer, der har fået tilladelse til at opholde sig i en 
medlemsstat med henblik på midlertidig beskyttelse eller af exceptionelle 
humanitære årsager, eller som nyder en anden form for beskyttelse i 
overensstemmelse med medlemsstaternes internationale forpligtelser og 
nationale lovgivning, herunder personer, hvis ansøgning er endeligt afvist, men 
som endnu ikke har forladt medlemsstaternes område; 
(c) "asylansøgere" personer, som har anmodet om beskyttelse fra en medlemsstat 
ved at påberåbe sig flygtningestatus i henhold til artikel 1 i konventionen om 
flygtninges retsstilling af 28. juli 1951, som ændret ved New York-protokollen af 
31. januar 1967, herunder personer, hvis ansøgning endeligt-afvist, men som 
endnu ikke har forladt medlemsstaternes område. 
Artikel 3 
Modtagelse 
De foranstaltninger, der skal forbedre modtagelsesforholdene for asylansøgere, fordrevne 
personer og flygtninge i EU's medlemsstater og støtte asylprocedurer, der er retfærdige, 
effektive og tilgængelige for personer, der har behov for international beskyttelse, skal 
hovedsagelig omfatte følgende områder: 
(a) foranstaltninger, der skal forbedre infrastrukturerne i medlemsstaterne for modtagelse 
af asylansøgere, fordrevne personer og flygtninge; 
(b) foranstaltninger, der skal gøre asylprocedurerne mere retfærdige og effektive og lette 
adgangen til dem, herunder levering af retshjælp og andre rådgivningstjenester, 
tolketjenester, information om den procedure, der skal følges, og om asylansøgerens 
rettigheder og pligter under proceduren samt adgang til præcise og ajourførte 
oplysninger om det pågældende land; 
(c) foranstaltninger, der skal sikre, at asylansøgernes, de fordrevne personers og 
flygtningenes levevilkår opfylder en vis minimumsstandard, bl.a. med hensyn til 
indkvartering, lægehjælp og undervisning; 
(d) særlig hjælp til sårbare grupper, såsom uledsagede mindreårige, tortur- og 
voldtægtsofre og mennesker, der har behov for særlig lægelig behandling; 
(e) foranstaltninger, der skal informere offentligheden om medlemsstaternes pligter over 
for personer, der søger international beskyttelse, og om EU's asylpolitik, herunder 
informationskampagner, der supplerer andre foranstaltninger, der finansieres under 
denne fælles aktion. 
Artikel 4 
Frivillig tilbagevenden 
1. De foranstaltninger, der skal lette asylansøgeres, fordrevne personers og flygtninges 
frivillige tilbagevenden fra medlemsstaterne til deres hjemland og deres reintegration i 
det pågældende land skal hovedsagelig omfatte følgende områder: 
(a) indsamling og videreformidling af oplysninger om alle aspekter, der er relevante 
for de pågældendes tilbagevenden, herunder oplysninger om den økonomiske og 
administrative situation i hjemlandet, beskæftigelsesmuligheder, 
ejendomsrettigheder og andre juridiske spørgsmål; 
(b) rådgivning, der både skal hjælpe personer, som overvejer, om de frivilligt skal 
vende tilbage til deres hjemland, og personer, som i princippet har besluttet at 
vende tilbage; 
(c) uddannelse og undervisning, som har til formål at give flygtninge, fordrevne 
personer og asylansøgere færdigheder, som vil være til gavn ved 
tilbagekomsten til hjemlandet. 
2. Følgende foranstaltninger kan også være støtteberettigede, når de udgør en bestanddel 
af et integreret projekt, der letter den frivillige tilbagevenden, og specielt et projekt, 
der omfatter et eller flere af de områder, der er anført i stk. 1: 
(a) transportudgifter i forbindelse med de pågældendes tilbagevenden; 
(b) foranstaltninger, der støtter reintegrationen af personer, der vender tilbage fra 
medlemsstaterne, i deres hjemland, herunder fortsat kontakt efter 
tilbagekomsten. 
Artikel 4a 
Nødhjælp til personer, der er fordrevne på grund af den senere tids begivenheder i Kosovo 
Nødhjælpen i "medlemsstater, der modtager et betydeligt antal fordrevne personer, 
asylansøgere og flygtninge, der er flygtet fra Kosovo på grund af den senere tids begivenheder 
i denne region eller som er flygtet fra andre regioner under lignende omstændigheder, består 
af finansiel bistand i seks måneder til: 
(a) indkvartering, 
(b) underhold, herunder fødevarer og beklædning, 
(c) lægelig, psykologisk og anden personlig bistand, 
(d) udgifter til det personale, der administrerer og udfører hjælpearbejdet. 
Sådanne foranstaltninger kan også omfatte initiativer til at lette fordrevne personers frivillige 
tilbagevenden, når forholdene tillader det. Der skal i den forbindelse lægges vægt på behovene 
hos sårbare grupper som kvinder, uledsagede mindreårige og ofre for grusomheder. 
Artikel 5 
Finansieringskriterier 
De projekter og foranstaltninger, der kan ydes støtte til, underkastes en udvælgelsesprocedure, 
som specielt tager hensyn til følgende kriterier: 
(a) de forskellige situationer og behov i medlemsstaterne, 
(b) omkostningseffektivitet og nytteværdi under hensyntagen til antallet af personer, 
projektet sigter mod, 
(c) projekternes og foranstaltningernes nyskabende karakter og mulighederne for at bruge 
resultaterne til at styrke samarbejdet mellem medlemsstaterne eller for, at andre 
medlemsstater kan anvende de indhøstede erfaringer, 
(d) den ansøgende organisations og eventuelle partnerorganisationers erfaring, ekspertise 
og pålidelighed; 
(e) projekternes komplementaritet med andre foranstaltninger der modtager støtte fra 
fællesskabsbudgettet eller fra nationale programmer. 
KAPITEL II 
FINANSIELLE BESTEMMELSER 
Artikel 6 
Finansiel kontrol 
Finansieringsbeslutningerne og de kontrakter, der indgås på grundlag af dem, skal 
specielt indeholde bestemmelser om opfølgning og finansiel kontrol udført af 
Kommissionen og revision udført af Revisionsretten. 
Artikel 7 
Størrelsen af støtten fra Fællesskabet 
1. Den finansielle støtte, der ydes over fællesskabsbudgettet, kan højst dække 80% af de 
samlede udgifter til projektet eller foranstaltningen. 
2. Der kan efter retningslinjer, der opstilles af Kommissionen, ydes støtte til alle former for 
udgifter, der er direkte forbundet med gennemførelsen af et projekt eller en 
foranstaltning, og som er afholdt i løbet af en ved kontrakt fastsat periode, op til det 
bevillingslofl, der fastsættes under den årlige budgetprocedure. 
Artikel 8, 
Finansiel kontrol 
1. De foranstaltninger, der vedtages som led i dette program, og som finansieres over De 
Europæiske Fællesskabers almindelige budget, forvaltes af Kommissionen i 
overensstemmelse med finansforordningen af 21. december 1977 vedrørende De 
Europæiske Fællesskabers almindelige budget1. 
EFTL 356 af 31.12.1977, s. 1. 
2. Ved fremlæggelsen af forslag til finansiering tager Kommissionen hensyn til 
principperne om forsvarlig økonomisk forvaltning, herunder navnlig tilbageholdenhed og 
omkostningseffektivitet, jf. finansforordningens artikel 2. 
KAPITEL III 
BESTEMMELSER OM FORVALTNINGEN 
Artikel 9 
Generelle bestemmelser om forvaltningen 
Kommissionen er ansvarlig for forvaltningen af foranstaltningerne under denne fælles 
aktion og tager de skridt, der er nødvendige til det formål. 
Specielt kan Kommissionen for at sikre, at denne fælles aktion gennemføres effektivt, 
benytte sig af faglig bistand, som kan finansieres over de bevillinger, der er til rådighed 
for foranstaltningerne under denne fælles aktion. Kommissionen informerer 
regelmæssigt det i artikel 11 omhandlede udvalg om, hvad den foretager sig i så 
henseende. 
Artikel 10 
Forelæggelse af projekter og foranstaltninger 
Projekter og foranstaltninger, der ansøges om støtte til, skal forelægges for 
Kommissionen til gennemgang inden for en frist, der fastsættes af Kommissionen. 
Artikel 11 
Procedure 
1. Når finansieringsbeløbet er under 200 000 EUR, holder Kommissionen Rådet informeret 
om, hvor mange anmodninger der er indkommet om finansiering af specifikke projekter 
og foranstaltninger, om hvilke principper der er anvendt ved tildelingen af støtten, og om 
resultaterne af sådanne projekter og foranstaltninger. 
2. Når finansieringsbeløbet er over 200 000 EUR, men mindre end 1 mio. EUR, bistås 
Kommissionen af et udvalg, der består af en repræsentant for hver medlemsstat, og som 
har en repræsentant fra Kommissionen som formand. Kommissionen forelægger udvalget 
en liste over de projekter og foranstaltninger, den har fået forelagt. Den angiver, hvilke 
projekter og foranstaltninger den har udvalgt, og begrunder sit valg. Udvalget afgiver 
med det flertal, der er fastsat i traktatens artikel K.4, stk. 3, andet afsnit, udtalelse om de 
forskellige projekter og foranstaltninger inden for en frist på to uger. Formanden deltager 
ikke i afstemningen. Udtalelsen optages i mødeprotokollen; derudover har hver 
medlemsstat ret til at anmode om, at dens holdning indføres i mødeprotokollen. 
Kommissionen tager størst muligt hensyn til udvalgets udtalelse. Den underretter 
udvalget om, hvorledes den har taget hensyn til dets udtalelse. 
3. Når finansieringsbeløbet er 1 mio. EUR eller derover, forelægger Kommissionen det 
udvalg, der er omtalt i stk. 2, en liste over de projekter og foranstaltninger, den har fået 
forelagt. Udvalget afgiver med det flertal, der er fastsat i traktatens artikel K.4, stk. 3, 
andet afsnit, udtalelse om de forskellige projekter og foranstaltninger inden for en frist på 
to uger. Formanden deltager ikke i afstemningen. Hvis udvalget ikke inden fristens udløb 
har afgivet positiv udtalelse, trækker Kommissionen de pågældende projekter tilbage 
eller forelægger dem med en eventuel udtalelse fra udvalget for Rådet, som med det 
flertal, der er fastsat i traktatens artikel K.4, stk. 3, andet afsnit, træffer beslutning inden 
for en måned. 
AFSLUTTENDE BESTEMMELSER 
Artikel 12 
Kontrol og evaluering 
1. Kommissionen er ansvarlig for kontrollen med evalueringen af de projekter og 
foranstaltninger, der ydes støtte til under denne fælles aktion. Kontrollen og 
evalueringen kan finansieres over de bevillinger, der er til rådighed for 
foranstaltningerne under denne fælles aktion. 
2. Kommissionen udarbejder en sammenfattende rapport om de foranstaltninger, 
der er gennemført, og den evaluering, der er foretaget, og rapporten sendes til 
Europa-Parlamentet og Rådet. 
Artikel 13 
Ikrafttræden 
Denne fælles aktion træder i kraft på dagen for vedtagelsen. 
Den finder anvendelse indtil 31. december 1999. 
Artikel 14 
Offentliggørelse 
Den offentliggøres i De Europæiske Fællesskabers Tidende. 
Udfærdiget i Bruxelles, den 
På Rådets vegne 
Formand 
FINANSIERINGSOVERSIGT 
1. FORANSTALTNINGENS BETEGNELSE 
Fælles aktion om indførelse af foranstaltninger vedrørende praktisk støtte i forbindelse 
med modtagelse og frivillig tilbagevenden af flygtninge, fordrevne personer og 
asylansøgere, herunder nødhjælp til personer, der er flygtet på grund af den senere tids 
begivenheder i Kosovo. 
2. BUDGETPOST 
(kontoplanen for det almindelige budget for 1999) 
B 5-803 : Den Europæiske Flygtningefond. 
3. RETSGRUNDLAG 
Artikel K.3, stk. 2, i traktaten om Den Europæiske Union. 
4. BESKRIVELSE AF FORANSTALTNINGEN 
• Foranstaltningens generelle mål 
Denne fælles aktion skal give Unionen et instrument, der giver den mulighed for at 
støtte projekter og foranstaltninger, der: 
a) forbedrer modtagelsesforholdene og adgangen til asylprocedurerne 
b) letter frivillig tilbagevenden og reintegration 
c) yder nødhjælp til modtagelse i Den Europæiske Unions medlemsstater af 
fordrevne personer, asylansøgere og flygtninge, der er flygtet fra Kosovo på grund 
af den senere tids begivenheder i denne region, eller som er flygtet fra andre 
regioner under lignende omstændigheder. 
Den tager ligeledes hensyn til princippet om delt ansvar mellem medlemsstaterne. 
Mere præcist har denne fælles aktion til formål at: 
• yde finansiel bistand til medlemsstater, der modtager et betydeligt antal fordrevne 
personer, asylansøgere og flygtninge, der er flygtet fra Kosovo på grund af den 
senere tids begivenheder i denne region, eller som er flygtet fra andre regioner 
under lignende omstændigheder. Den finansielle bistand begrænses til seks 
måneder efter ankomsten og skal især dække udgifter til umiddelbar 
indkvartering, underhold og lægelig behandling 
• yde de pågældende personer og grupper en passende beskyttelse i over­
ensstemmelse med medlemsstaternes fælles traditioner og de forpligtelser, der 
påhviler dem, særlig i henhold til den europæiske konvention om beskyttelse af 
menneskerettighederne og de grundlæggende frihedsrettigheder af 4. november 
1950 og Geneve-konventionen af 28. juli 1951 om flygtninges retsstilling, som 
ændret ved New York-protokollen af 31. januar 1967 
• sikre asylansøgerne passende modtagelsesforhold og lette adgangen til retfærdige, 
effektive procedurer, der beskytter flygtningenes rettigheder 
• skabe de betingelser, der er nødvendige for, at flygtninge, fordrevne personer og 
asylansøgere, der ønsker det, kan forlade medlemsstaternes område og frivilligt 
vende tilbage til deres hjemland 
• sikre en ligelig fordeling af medlemsstaternes indsats med hensyn til modtagelse 
af flygtninge og fordrevne personer og deres frivillige tilbagevenden. 
Foranstaltningens varighed 
a) Nødhjælp til personer, der er fordrevet på grund af den senere tids begivenheder i 
Kosovo: seks måneder efter målgruppens ankomst. 
b) Andre projekter: Et år fra retsgrundlagets ikrafttræden. 
Efter denne periode foretages der en evaluering af behovet for at fortsætte eller ændre 
den fælles aktion. 
Europa-Parlamentet informeres om de gennemførelsesbestemmelser, der vedtages. 
5. KLASSIFIKATION AF UDGIFTERNE 
• Obligatoriske/ikke-obligatoriske udgifter 
Ikke-obligatoriske 
• Opdelte/ikke-opdelte bevillinger 
Opdelte 
• Indtægternes art 
Finder ikke anvendelse 
6. UDGIFTERNES ART 
Støtte med henblik på samfinansiering med andre kilder. Støtten fra fællesskabsbudgettet 
kan højst udgøre 80% af udgifterne til projektet. Dette loft vil kun blive nået for de 
projekter, der er af ganske særlig interesse i forhold til formålene med den fælles aktion 
eller de prioriteter, der er fastsat i det program (de foranstaltninger), som Kommissionen 
fremlægger for det udvalg bestående af repræsentanter fra medlemsstaterne, der bistår den. 
10 
7. FINANSIELLE VIRKNINGER 
• Beregningsmetode for de samlede udgifter til foranstaltningen (forholdet mellem 
de enkelte og de samlede udgifter) 
a) Nødhjælp til personer, der er fordrevet på grund af den senere tids begivenheder i 
Kosovo: støtten skal dække udgifter til indkvartering, underhold, lægebehandling 
og hermed forbundne administrationsomkostninger i en begrænset periode (seks 
måneder). Det er i øjeblikket umuligt at kvantificere behovet på grund af den 
flydende situation i Kosovo. 
b) Andre projekter: et mere præcist skøn over de påtænkte foranstaltningers 
finansielle virkninger skal i princippet baseres på en evaluering af de forberedende 
tiltag, der er gennemført på grundlag af bevillingerne for 1997 og 1998. En sådan 
evaluering vil dog for øjeblikket være af begrænset værdi. Med hensyn til 
regnskabsåret 1997 blev de fælles aktioner 97/447/RIA og 97/478/RIA nemlig 
først vedtaget af Rådet den 22. juli 1997. På dette grundlag blev udvælgelsen af 
projekterne foretaget efter møder i udvalget bestående af medlemsstaternes 
repræsentanter i september og november 1997. 
Da der er tale om relativt nye initiativer, har iværksættelsen af disse projekter taget en 
vis tid, hvilket i de fleste tilfælde var berettiget. Det har dog været muligt at foretage 
en første evaluering på grundlag af de interimsrapporter, der er sendt til 
Kommissionen. Indholdet af denne evaluering er sammenfattet i vedlagte notat 
(bilag I), som blev forelagt for medlemsstaternes repræsentanter på mødet i 
forvaltningsudvalget den 28. september 1998. Der vil i første kvartal af 1999 blive 
udarbejdet en endelig evalueringsrapport på grundlag af de oplysninger, der er 
indsamlet i mellemtiden. 
• Udgifternes fordeling på foranstaltningens elementer 
Denne fælles aktion kan opdeles som følger: 
• med hensyn til ordinær modtagelse og modtagelse i forbindelse med nødhjælp 
samt adgang til asylprocedurerne foreslås det at støtte foranstaltninger, der kan 
gøre procedurerne (og adgangen til disse procedurer) mere retfærdige og effektive, 
sikre, at asylansøgere og fordrevne personer er omfattet af sociale bestemmelser, 
som garanterer, at deres levevilkår opfylder en række minimumskrav, samt yde 
særlig hjælp til de mest sårbare kategorier. Det er desuden hensigten at yde støtte 
til projekter, der skal forbedre modtagelsesinfrastrukturerne, så man på 
mellemlang sigt råder over tilfredsstillende indkvarteringsmuligheder for 
asylansøgere og personer, der anmoder om international beskyttelse, på en hvilken 
som helst EU-medlemsstats område. Desuden skal informationskampagner, der 
skal oplyse offentligheden om asylproblematikken, også kunne komme i 
betragtning; 
• i forbindelse med frivillig tilbagevenden og reintegration i hjemlandet er det 
specielt hensigten at muliggøre fællesskabsstøtte til informationskampagner, 
rådgivningstjenester og initiativer inden for uddannelse og undervisning. Desuden 
kan transportudgifter i forbindelse med de pågældendes tilbagevenden og støtte til 
11 
reintegration i hjemlandet tages i betragtning; dette er den eneste undtagelse fra 
princippet om, at denne fælles aktion kun skal have virkninger inden for EU. 
Der kan foretages følgende fordeling på grundlag af erfaringerne fra de forberedende 
foranstaltninger, der blev gennemført i 1997 og 1998, og ved en forøgelse af de 
påtænkte beløb til "Infrastrukturer" og "Hjælp til sårbare kategorier", der er de mest 
relevante poster i forbindelse med nødhjælp til personer, der er fordrevet på grund af 
den senere tids begivenheder i Kosovo. Men da der skal tages hensyn til den usikre 
situation i Kosovo og til, at størrelsen af de projekter, der kan ydes støtte til, kan 
variere meget, er nedenstående tabel kun udtryk for et foreløbigt skøn over 
udgiftsfordelingen. 
B5-803 
FORDELING 
Infrastrukturer 
Asylprocedurer 
Minimumsrettigheder 
Hjælp til sårbare kategorier 
Oplysning 
Rådgivning 
Uddannelse/undervisning 
I ALT FBF 1999 
(15 mio. EUR) (*) 
% af budgettet (skøn) 
30 
10 
10 
20 
10 
10 
10 
100 
(*) Det skal bemærkes, at budgetmyndigheden ved en beslutning truffet af 
Budgetudvalget den 8. december 1998 har tilladt anvendelsen af op til 800 000 
EUR under denne post til teknisk og administrativ bistand til fordel for 
Kommissionen og støttemodtagerne, forudsat at de ikke omfatter rutinemæssige 
offentlige opgaver, men er forbundet med udarbejdelse, forvaltning, opfølgning og 
revision af programmet eller projekterne. En sådan bistand må ikke have længere 
varighed end programmet. 
8. FORHOLDSREGLER MOD BEDRAGERI 
På ansøgningsformularen skal der anføres oplysninger om potentielle støttemodtageres 
identitet og art, så deres pålidelighed kan vurderes på forhånd. 
Der indgår forholdsregler mod bedrageri (kontrol på stedet, interimsrapporter og 
slutrapporter) i aftalerne eller kontrakterne mellem Kommissionen og støttemodtagerne. 
Kommissionen vil gennemgå rapporterne og sikre sig, at arbejdet er udført ordentligt, 
inden de mellemliggende og endelige udbetalinger foretages. 
12 
9. OPLYSNINGER OM OMKOSTNINGSEFFEKTIVITET 
• Målgruppe 
• Flygtninge, fordrevne personer og asylansøgere som defineret i forslagets artikel 
2. 
• Den offentlige opinion i medlemsstaterne. 
• Medlemmer af de offentlige organer (herunder de decentrale myndigheder) og 
private organer, der er kompetente på de pågældende områder. 
• Begrundelse for foranstaltningen 
Den planlagte foranstaltning skal på den ene side støtte de nationale politikker til 
fordel for personer, der søger international beskyttelse, og på den anden side tilskynde 
de personer, der har midlertidig opholdstilladelse eller nyder midlertidig beskyttelse i 
EU's medlemsstater, især flygtninge fra Kosovo, til at vende frivilligt tilbage. I begge 
tilfælde må man fremme idéen om delt ansvar mellem medlemsstaterne for den 
samlede indsats til fordel for de pågældende kategorier af personer under hensyn til, at 
forholdene sommetider er yderst forskellige. 
I henhold til artikel K.8, stk. 2, første afsnit i traktaten om Den Europæiske Union 
afholdes de administrationsudgifter, som bestemmelserne vedrørende de områder, der 
er nævnt i afsnit VI, medfører for institutionerne, over De Europæiske Fællesskabers 
budget. Med hensyn til aktionsudgifterne til iværksættelsen af de pågældende 
bestemmelser kan Rådet enten beslutte med enstemmighed, at de afholdes over 
fællesskabsbudgettet, eller fastslå, at de afholdes af medlemsstaterne. 
I henhold til artikel K.3, stk. 2, kan Rådet på initiativ af en medlemsstat eller af 
Kommissionen, alt efter hvilket område det drejer sig om, vedtage fælles aktioner, 
såfremt Unionens målsætninger som følge af den påtænkte aktions omgang eller 
virkninger bedre kan opfyldes i fællesskab end af medlemsstaterne hver for sig. 
I henhold til traktatens artikel K.l, stk. 3, betragter EU's medlemsstater asylpolitikken 
som et spørgsmål af fælles interesse. I medfør af Amsterdam-traktaten får Rådet til 
opgave at vedtage foranstaltninger, der fastsætter minimumsstandarder for henholdsvis 
modtagelse af asylansøgere i medlemsstaterne (art. 63, stk. 1, litra b)) og procedurer 
for tildeling eller fratagelse af flygtningestatus (art. 63, stk. 1, litra d)). Det skal også 
vedtage foranstaltninger vedrørende flygtninge og fordrevne personer bestående af 
minimumsstandarder for midlertidigt asyl til fordrevne personer og foranstaltninger til 
fremme af en ligelig fordeling af indsatsen mellem medlemsstaterne (art. 63, stk. 2, 
litra a) og b)). 
Rådet (retlige og indre anliggender) opfordrede den 7. april 1999 Kommissionen til at 
forelægge et forslag, der gør det muligt over Fællesskabets budget at yde finansiel 
bistand til de medlemsstater, der indvilliger i at modtage flygtninge fra Kosovo. 
13 
Overvågning og evaluering af foranstaltningen 
Kommissionen vil regelmæssigt overvåge og evaluere de foranstaltninger, der ydes 
støtte til under dette instrument, for at sikre sig, at de stemmer overens med de 
fastsatte mål og prioriteter, og for at kunne udarbejde retningslinjer for, hvordan 
kriterierne for udvælgelse af projekterne kan forbedres. Ved udgangen af hvert 
regnskabsår vil Kommissionen forelægge en rapport for Europa-Parlamentet og Rådet, 
som både vedrører de foranstaltninger, der er iværksat, og den evaluering, der er 
foretaget. 
Der vil i andet halvår af 1999 blive foretaget en ekstern evaluering af de projekter, der 
er ydet støtte til. Der blev offentliggjort et udbud den 12. februar 1999, og 
udbudsproceduren ventes afsluttet i juni 1999. 
Evalueringen vil være en midtvejsevaluering af de projekter, der er ydet støtte til i 
1997 og 1998, og den skal tjene som grundlag for en samlet evaluering i 2001. 
Gennemførelsen af den eksterne evaluering vil ikke berøre de interne evalueringer, 
som foretages af Kommissionen (den afdeling, der forvalter foranstaltningen, eller GD 
XX). 
Formålet med evalueringen, som først og fremmest skal vedrøre indholdet, er at finde 
ud af, om formålene med programmet er nået, at tilvejebringe kvantitative og 
kvalitative oplysninger, der kan tjene som grundlag for en nyorientering og eventuelt 
en tilpasning af programmet, og i givet fald at finde frem til egnede 
evalueringsmetoder, så man kan måle programmets virkning. 
10. UDGIFTER TIL ADMINISTRATION (Afsnit III i det almindelige budget) 
Den faktiske mobilisering af de nødvendige administrative ressourcer afhænger af 
Kommissionens årlige beslutning om fordelingen af ressourcerne, bl.a. under hensyntagen 
til, hvor mange ansatte og hvilke yderligere beløb budgetmyndigheden bevilger. 
14 
10.1 Indvirkning på antallet af stillinger 
Stillingstype 
Tjenestemænd 
eller 
midlertidigt 
ansatte 
Andre 
ressourcer 
lait A 
B 
C Antal ansatte, der skal 
forvalte 
foranstaltningen 
Faste 
stillinger 
1,5 
1,5 
1,5 
4,5 Midlertidi 
ge 
stillinger 
-
-
-Heraf 
ved anvendelse 
af de 
eksisterende 
ressourcer i det 
pågældende 
GD eller den 
pågældende 
tjenestegren 
1,5 
0,5 
0,5 
2,5 ved 
anvendelse 
af 
yderligere 
ressourcer 
-
1 
1 
2 Varighed 
10.2 Samlet finansiel virkning af de yderligere menneskelige ressourcer 
Tjenestemænd 
Midlertidigt ansatte 
Andre ressourcer (angiv 
budgetpost) 
lait Beløb 
486 000 EUR 
486 000 EUR Beretningsmetode 
4,5x108 000 EUR 
10.3 Stigning i andre administrationsudgifter som følge af foranstaltningen 
Budgetpost 
(nr. og tekst) 
A-7030 (ekspertmøder) 
A-7031 (forvaltningsudvalg) 
A-7010 (tj enesterej ser) 
lait Beløb 
13 000 El 
29 250 El 
13 600 El 
55 850 El Beregningsmetode 
2x10 personer x 650 
3x15 personer x 650 
20 tjenesterejser x 680 
' 
15 
BILAG I 
(på grundlag af kontoplanen for 1997 og 1998) 
B5-803 
FORDELING 
Infrastrukturer 
Asylprocedurer 
Minimums­
rettigheder 
Hjælp til 
sårbare 
kategorier 
Oplysnings­
kampagner 
I ALT 1997-BUDGETTET 
(3,75 mio. ECU) 
% af Antal 
budgettet foranstalt­
ninger 
43 7 
5 1 
16 4 
10 4 
26 5 
100 21 B7-6008 
FORDELING 
Oplysning 
Rådgivning 
Uddannelse / 
Undervisning 
I ALT 1997-BUDGETTET 
(10 mio. ECU) 
% af Antal 
budgettet foranstalt­
ninger 
25 9 
6 3 
69 20 
100 32 
B5-803 
FORDELING 
Infrastrukturer 
Asylprocedurer 
Minimums­
rettigheder 
Hjælp til 
sårbare 
kategorier 
Informations­
kampagner 
I ALT 1997-BUDGETTET 
(3,75 mio. ECU) 
% af Antal 
budgettet foranstalt­
ninger 
47 6 
20 7 
23 6 
10 6 
0 0 
100 25 B7-6008 
FORDELING 
Oplysning 
Rådgivning 
Uddannelse / 
undervisning 
I ALT 1997-BUDGETTET 
(10 mio. ECU) 
% af Antal 
budgettet foranstalt­
ninger 
15 7 
50 22 
35 23 
100 52 
16 
ISSN 0254-1459 
KOM(1999) 181 endelig udg. 
DOKUMENTER 
DA 05 06 01 11 
Katalognummer: CB-CO-99-176-DA-C 
Kontoret for De Europæiske Fællesskabers Officielle Publikationer 
L-2985 Luxembourg 
lf